মহানগর ওয়েবডেস্ক: পঞ্চম দফায় সাত আসনে নির্বাচন শুরু হতেই অশান্ত সকাল থেকেই অশান্ত ব্যারাকপুর কেন্দ্র৷ ২০১৯ লোকসভা নির্বাচনে ব্যারাকপুর আসন প্রথম থেকেই নজরে ছিল৷ কারণ এই আসনে এবারের প্রতিদ্বন্দ্বি ভাটপাড়ার প্রাক্তন দুঁদে বিধায়ক অর্জুন সিং ও সাংসদ দীনেশ ত্রিবেদী৷ ভোটের দিন যেন প্রভাব খাটাতে না পারেন তাই তৃণমূলের তরফে কমিশনের কাছে অর্জুনকে নজরবন্দি করার আর্জি জানানো হয়৷ এদিন আমডাঙায় সিপিএম এজেন্টকে মারধর করা হয় বলে অভিযোগ করা হয় তৃণমূলের বিরুদ্ধে৷ সিপিএম প্রার্থীকেও মারধরের অভিযোগ ওঠে৷ বুথের সামনে থেকে অযথা ভিড় হটিয়ে দেয় পুলিশ৷ পাশাপাশি ভোট শুরুর আগেই ব্যারাকপুরের দত্তপুকুরে বোমাবাজি করা হয় বলে অভিযোগ।
আমডাঙায় সিপিএম এজেন্টকে মারধর, কাঠগড়ায় শাসকদল